*Hope ∞*

***A kismadár, akit nagyjából 5 percig láttam még is adott valamit, reményt!***

*Egy átlagos napnak indult. Hat óra felé hallottam, hogy anya motoszkál. Tehát felkelt, gondoltam, készülődik a munkába. Apa nem aludt itthon. Messze volt dolgozni ezért egy szállodában aludt „Tibcsivel”, a kollégájával. Mire újra magamhoz tértem anya már nem volt otthon. Félálomban átbotorkáltam a másik szobába és a húgom valami roppant jó mesét nézhetett, mert a következő beszélgetés zajlott le köztünk:*

*- Csá Pety!- köszöntöttem szokásosan.*

 *- Ühümmm!- hümögött egyet.*

*Ez volt a „Jó reggelt, drága nővérkém!” Na de mindegy. Visszabújtam az ágyba és megnéztem a kedvenc sorozatomból pár részt. Mondhatni maratont tartottam, majd megreggeliztettem Petrust! Felöltöztünk, aztán indultunk át mamához és papához. Ebédelni. Kinyitottuk az ajtót és Petra sikoltott egyet. Odakaptam a fejem. Az agyamban lejátszódott az a harci mozdulat, amit a Beépített Szépségben láttam. De amikor megpillantottam azt a valamit, amitől a hugi beparázott, nem egy betörőt, sőt nem is egy sorozatgyilkost láttam. Hanem Hope-ot. A kisfecskét. A második emeleten. Egy másodpercen belül legalább harmincszor pislogott és nagy lélegzeteket vett. Abban a pillanatban, ott és akkor azt hittem el van törve a szárnya. Nem tudtam mit tehetnék érte. Hogy segíthetnék. Viszont abban biztos voltam, hogy nem fogom magára hagyni. tárcsáztam mamáék számát egyszer, kétszer, háromszor. Semmi. Nem vették fel. Megígértettem Petrával, hogy a lakásban marad, de úgy, hogy lássa Hope-ot, nehogy valami szomszéd néni arra járjon, és valami baj történjen vele. Szóval Petra megígérte azt, amit kértem. Letérdeltem Hope elé rámosolyogtam és azt mondtam neki, hogy nem fogom magára hagyni és nem fogom hagyni, hogy baja essen. Sokan, vagy akik ezt olvassák, azt gondolhatják, hogy „ez csak egy madár, mit aggódom túl a dolgot”! De én nagyon megsajnáltam, elgondolkodtam, hogy milyen fiatal lehet és csak azon kattogott az agyam, hogy hogyan segíthetnék neki. Nem tarthatok a lakásban egy fecskét, de ha vissza, viszem, a természetbe túlságosan kiszolgáltatott lenne és félő, hogy már az éjszakát sem élné túl. szóval már-már reménytelen a helyzete. Gyorsan mozgósítottam papát, aki már rohant is a helyszínre. Siettem fel a lépcsőn, egy dobozzal, amikor olyan történt, amire nem számítottam Az a kismadár, akinek azt hittem törött a szárnya és olyan anyátlannak, sebezhetőnek tűnt még két perce most a magasba emelkedett és berepült a lakásba. Hisztérikus nevetés rázta meg a testem. Csak azt tudtam hajtogatni, hogy úristen, úristen, ezzel kiborítva papát. Petra meg csak úgy sipákolt. Elkezdtük keresni. A két szobás, kis lakásunk most valahogy óriásinak tűnt. Elképzeltem, ahogy anyunak be kell számolnom a sztoriról miszerint bejött a madár a lakásba, de ki nem ment és fogalmunk sincs, merre lehet. Tényleg még csak sejtésünk sem. Valószínű úgy kezdtem volna, hogy „ez egy vicces történet, amin később majd jót nevetünk”. Igen tudom, elég béna. Kezdett rajtam eluralkodni a pánik, amikor papa felkiáltott: „Megvan!”Odaszaladtam és ott volt.*

 *Az étkezőasztal mellet a sarokban. Papa rátette a dobozt aztán mintha csak ez egy minden napi mozdulat lenne a kezébe vette, Hope-ot. Levittük az udvarra. Lefotóztam és nem, nem azért mert féltem, hogy ezt nem hiszi el senki, hanem szerettem volna egy emléket róla.*

*Egy kép, amit a rosszabb napokon elővehetek. Aztán azt mondtam neki, hogy „nagyon vigyázz magadra!”és, papi elengedte. Hope elrepült. De itt hagyott nekem valamit, egy emléket, amely megmutatja, hogy nincsenek reménytelen helyzetek. Minden megoldható. Köszönöm, hogy ihletet adtál egy újabb kisnovella írásához. Remélem jól vagy. Szeretlek Hope. Ja és egyébként a Hope magyar jelentése remény.*

***A remény néha fájó, néha boldog, néha kilátástalan, néha pedig éltető!***

***Sönperger Nóra ☺ 8.a***

******